CELEX: 32010R0042
Language: sl
Date: 2010-01-15 00:00:00
Title: Uredba Komisije (EU) št. 42/2010 z dne 15. januarja 2010 o uvrstitvi določenega blaga v kombinirano nomenklaturo

19.1.2010   
            
            
               SL
            
            
               Uradni list Evropske unije
            
            
               L 12/2
            
         UREDBA KOMISIJE (EU) št. 42/2010
   z dne 15. januarja 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               V skladu z navedenimi splošnimi pravili se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. januarja 2010
      
         
            Za Komisijo,
         
         
            za predsednika po naročilu
         
         László KOVÁCS
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek, sestavljen iz (v masnih odstotkih):
                  
                              —
                           
                           
                              ječmenove trave v prahu
                           
                           
                              28,8
                           
                        
                              —
                           
                           
                              medu
                           
                           
                              27,5
                           
                        
                              —
                           
                           
                              pšenične trave v prahu
                           
                           
                              21,5
                           
                        
                              —
                           
                           
                              lucerne v prahu
                           
                           
                              21,5
                           
                        
                              —
                           
                           
                              stearinske kisline
                           
                           
                              0,4
                           
                        
                              —
                           
                           
                              popra
                           
                           
                              0,25
                           
                        
                              —
                           
                           
                              kromovega pikolinata
                           
                           
                              0,01
                           
                        (ustreza 8,7 μg Cr na tableto)
                  Izdelek je pripravljen za prodajo na drobno v obliki tablet in se uporablja kot prehransko dopolnilo (ena tableta dvakrat na dan).
               
               
                  2106 90 98
               
               
                  Uvrstitev je določena s splošnima praviloma 1 in 6 za razlago kombinirane nomenklature ter besedilom oznak KN 2106, 2106 90 in 2106 90 98.
                  Izdelek ne ustreza zahtevam iz opombe 2(b)(2) k poglavju 19 zaradi sestave, priprave in uporabe kot prehransko dopolnilo.
                  Izdelek ne ustreza zahtevam iz dodatne opombe 1 k poglavju 30, ker ni navedb o uporabi za specifično bolezen ali o koncentraciji aktivnih snovi. Zato se ne šteje za zdravilo iz rastlinskih pripravkov v smislu tarifne številke 3004.
                  Zato se šteje, da se izdelek uvrsti v tarifno številko 2106 kot živilo, ki ni navedeno ali zajeto na drugem mestu in se uporablja kot prehransko dopolnilo, namenjeno ohranjanju splošnega zdravja in dobrega počutja. (Glej tudi pojasnjevalne opombe harmoniziranega sistema k tarifni številki 2106, drugi odstavek, številka (16).)